stanford-oval/wikipedia huggingface dataset:
Sella (M32)

| Sella |
| --- | --- |
 Sella

Aluksen vaiheet
Rakentaja:  Empresa Nacional Bazán, Cartagena
Kölinlasku:  3. toukokuuta 1995
Laskettu vesille:  6. heinäkuuta 1998
Palveluskäyttöön:  28. toukokuuta 1999
Tekniset tiedot
Uppouma:  550 t
Pituus:  54 m
Leveys:  10,7 m
Syväys:  2,2 m
Koneteho:  560 kW
Nopeus:  14 solmua
Miehistöä:  41
Aseistus
Aseistus:  1 × Oerlikon 20 mm/85 GAM-B01 -ilmatorjuntatykki
Sella (runkonumero M32) on Espanjan laivaston vuonna 1998 vesillelaskettu Segura-luokan miinantorjunta-alus.
Valmistus

Alus tilattiin Empresa Nacional Bazánilta Cartagenasta, missä köli laskettiin 3. toukokuuta 1995. Alus laskettiin vesille 6. heinäkuuta 1998 ja valmistui 28. toukokuuta 1999.
Palvelus

Alus on palveluksessa.
Satulinna (Hirvensalmi)

Satulinna on kartanohotelli Hirvensalmen Pöyryn kylässä, Etelä-Savon maakunnassa Ryökäsveden luoteisosan Urmaslahden rannalla. Hotellin pohjoispuolitse kulkee nimeä Otavantie kantava seututie 431, joka idässä johtaa Mikkelin Otavaan. Hirvensalmen kirkonkylän ja Pöyryn Satulinnan välillä kulkee myös kevyenliikenteen reitti.
Kartanohotellin päärakennus toimi alkujaan vuonna 1928 valmistuneena Pöyryn kunnalliskotina eli vanhainkotina. Osittain kaksikerroksisen, uusklassismia edustavan rakennuksen suunnitteli helsinkiläinen laitos- ja koulurakennuksiin erikoistunut arkkitehti Axel Mörne. Samaan kokonaisuuteen kuuluu entinen mielisairaalarakennus 1930-luvulta, aitta ja navetta. Kunnalliskoti oli suunniteltu 54 asukkaan ja mielisairaala 18 potilaan tarpeisiin. Asukkaat työskentelivät myös maatilana toimineessa kunnalliskodissa. Maatalous jatkui 1960-luvulle asti. Mielisairaalaosasto toimi vuoteen 1969 ja vanhainkoti vuoteen 1992 asti. Pöyryn kunnalliskodilla on rakennushistoriallisia ja maisemallisia arvoja, ja sitä suojellaan kaavan avulla.
Kunnalliskodin jälkeen kiinteistössä on toiminut useita yrittäjiä. Vuonna 2001 rakennuksen osti näyttelijä-yrittäjä Satu Silvo yhtiökumppaneineen, tavoitteenaan muokata rakennuksesta hyvinvointikeskus. Vuonna 2003 Silvo tapasi lakimies ja entinen jääkiekkotähti Juha Rantasilan ja heistä tuli kihlapari. Rantasila osti muut osakkaat pois hotellihankkeesta, ja ryhtyi miljoonasijoituksilla muokkaamaan rakennuksesta kokous- ja konferenssikeskusta. Rakennettiin rantasaunat ja -huviloita, navettaan perustettiin ravintola. Kartanohotelli sai paljolti nykyiseen asunsa. Parisuhteen kariuduttua Satulinnalle nimensä antanut Silvo joutui jättäytymään pois hotelliyrityksestä vuonna 2007.
Hotellissa on pidetty presidentti Ahtisaaren isännöimä, Irakin konfliktin ratkaisuja etsivä salassa pidetty nelipäiväinen kokous. Nelosella nähdyn Vain Elämää -televisiosarjan useat tuotantokaudet on kuvattu Satulinnassa.
Satulinna siirtyi vuoden 2016 alusta Satulinna Resort Oy:n hallinnoimaksi Next Hotels -ketjulta. Entinen mielisairaalarakennus on yksityiskäytössä.
Aiheesta muualla

Kartanohotelli Satulinna (satulinna.fi)
http://www.nelonen.fi/ohjelmat/vain-elamaa
Satulinna ja Sataman Herkku yhdistävät voimansa (23.1.2020) (hirvensalmelainen.fi)
Shillelagh

| Shillelagh (iiriksi Síol Éalaigh) |
| --- | --- |
 Shillelaghin oikeustalo
 Shillelagh
 Koordinaatit: 52°45′18.0″N, 6°32′09.6″W 
Valtio:   Irlanti
Provinssi:  Leinster
Kreivikunta:  Wicklow’n kreivikunta
Väkiluku (2016)  ():  337
Infobox OKVirheellinen NIMI-arvo: 
Shillelagh (iiriksi Síol Éalaigh) on kaupunki Wicklow’n kreivikunnassa Irlannissa. Sen asukasluku oli vuonna 2016 noin 337 asukasta.
Aiheesta muualla

Kuvia tai muita tiedostoja aiheesta Shillelagh Wikimedia Commonsissa
Shillelagh: a special place with a rich past Wicklow People.  4.5.2019. Viitattu 20.8.2020. (englanniksi)
Higginbotham, Peter: Shillelagh, Co. Wicklow The Workhouse. Viitattu 20.8.2020. (englanniksi)
Saksanhanhikki

| Saksanhanhikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Suku::  Sormihanhikit Potentilla
Laji::  thuringiaca
Kaksiosainen nimi
 Potentilla thuringiaca  Bernh. 
Katso myös
   Saksanhanhikki Wikispeciesissä   Saksanhanhikki Commonsissa 
Infobox OKNimi-testi OK: 
Saksanhanhikki (Potentilla thuringiaca) on ruusukasvien heimoon ja sormihanhikkien sukuun kuuluva kasvilaji. Laji muistuttaa ulkonäöltään läheistä sukulaistaan pystyhanhikkia (Potentilla recta), josta laji eroaa kuitenkin pienemmällä koollaan, lehtiruusukkeellaan ja tummemmankeltaisilla kukillaan.
Ulkonäkö ja koko

Saksanhanhikki on 25-30 senttimetrin korkuiseksi kasvava monivuotinen ruohokasvi, jolla on vankka ja haarova juurakko. Kasvin punertava varsi on koheneva tai pysty; varressa on tiheästi lyhyitä ja harvaan pitkiä karvoja. Saksanhanhikin ruodilliset, korvakkeelliset lehdet kasvavat tyviruusukkeesta tai varresta. Lehtilapa on sormilehdykkäinen; tyvilehdet ovat tavallisesti 7-lehdykkäisiä, varsilehdet 5-lehdykkäisiä. Lehdykät ovat suikeita, sahalaitaisia ja karvaisia, korvakkeet puolestaan suikeita ja pitkäsuippuisia.
Saksanhanhikki kukkii kesäkuusta elokuuhun; kukinto on muutamasta kirkkaankeltaisesta kukasta koostuva harsu huiskilo. Kukan 15-20 millimetrin levyinen teriö on säteittäinen; yhdessä kukassa on viisi lovikärkistä, 7-10 millimetrin pituista verholehtiä pidempää terälehteä. Verholehtiä on viisi. Yhdessä kukassa on tavallisesti 20 hedettä ja vähintään 10 erilehtistä emiä. Kukasta kypsyvä hedelmä on useista lyhytotaisista pähkylöistä koostuva kertohedelmä.
Saksanhanhikin kromosomiluku on 2n = 42.
Levinneisyys

Saksanhanhikki on kotoisin Keski- ja Etelä-Euroopan vuoristoista, Itä-Euroopasta ja Kaukasiasta. Nimialalaji subsp. thuringiaca kasvaa luonnonvaraisena Saksassa (thuringiaca viittaa Saksan osavaltioon Thüringeniin), mutta ei Suomessa. Saksanhanhikki on levinnyt Suomeen idästä; ensimmäisen kerran laji löydettiin Mikkelistä vuonna 1883. Viime aikoina saksanhanhikki on levinnyt laajalle alueelle Etelä- ja Keski-Suomeen, mutta päälevinneisyysalue on edelleen idässä.
Suomeen saksanhanhikki on kulkeutunut etupäässä heinänsiemenen mukana, mutta myös Suomen sodan aikana venäläisjoukkojen huoltokuljetuksissa.
Elinympäristö

Saksanhanhikki kasvaa nurmikoilla, niityillä, tienvarsilla, pientareilla, ratapihoilla, joutomailla ja lastauspaikoilla; joskus sitä voi tavata myös villiintyneenä koristekasvina.
Shenmue (pelisarja)

| Shenmue |
| --- | --- |
Kehittäjä:  Sega AM2
Julkaisija:  Sega
Suunnittelija:  Yū Suzuki
Lajityyppi:  toimintaseikkailupeli
Alusta:  Sega Dreamcast, Xbox
Ensijulkaisu:  Shenmue (1999)
Viimeisin julkaisu:  Shenmue III (2019)
Aiheesta muualla
MobyGames
Lisää peliartikkeleitaVideopelien teemasivulla
Shenmue on Segan julkaisema toimintaseikkailupelisarja, jonka kehittäjä on maineikas Yū Suzuki. Kaksi ensimmäistä osaa on julkaistu Sega Dreamcast -konsolille.
Sarjaan on julkaistu kolmas osa Shenmue III pitkän tauon jälkeen. Suzukin mukaan pelisarjaan kuuluisi kokonaisuudessaan neljä tai viisi peliä.
Pelit

Shenmue (1999), Sega Dreamcast
Shenmue II (2001), Sega Dreamcast
Shenmue III (2019)
Aiheesta muualla

Pelisarja MobyGamesissä (englanniksi)
Sellaisena kuin sinä minut halusit

| Sellaisena kuin sinä minut halusit Sådan du ville ha mig |
| --- | --- |
 Elokuvan juliste.
Ohjaaja:  Teuvo Tulio
Käsikirjoittaja:  Filmimies
Perustuu:  Ahti H. Einolan aiheeseen
Tuottaja:  Teuvo Tulio
Säveltäjä:  Tapio Ilomäki
Kuvaaja:  Gunnar Juselius Olavi Gunnari Auvo Mustonen Esko Töyri Eino Heino
Leikkaaja:  Teuvo Tulio
Lavastaja:  Kosti Aaltonen
Pääosat:  Marie-Louise Fock  Ture Ara  Kunto Karapää  Lauri Korpela Paul Eiwerts
Valmistustiedot
Valmistusmaa:  Suomi
Tuotantoyhtiö:  Filmo
Ensi-ilta:  15. lokakuuta 1944
Kesto:  102 min
Alkuperäiskieli:  suomi
Aiheesta muualla
IMDb
Elonet
AllMovie
Elonet (ruotsink.)
Infobox OKVirheellinen NIMI-arvo: 
Sellaisena kuin sinä minut halusit (ruots. Sådan du ville ha mig) on Teuvo Tulion ohjaama elokuva vuodelta 1944.
Elokuvan juonena on naisen alamäki ja turmeltuminen. Fockin esittämä saaristolaistyttö Maija lähtee rakkauteen pettyneenä kaupunkiin kotiapulaiseksi. Maija rakastuu emäntänsä poikaan, joka opiskelee lääkäriksi. Emäntä estää epäsäätyisen suhteen ja antaa Maijalle rahaa. Maija odottaa lasta. Vanha mies tarjoaa hänelle paikan kotiapulaisena. Mies joutuu vankilaan ja Maija puille paljaille. Maija päätyy merimieskapakan tarjoilijaksi ja kuvaan tulevat alkoholi ja prostituutio.
Tulio teki elokuvasta samanaikaisesti myös ruotsinkielisen version, jossa hän käytti osittain eri näyttelijöitä. Sitä esitettiin ruotsinkielisenä suurimmista kaupungeista ainoastaan Vaasassa.
Tulio löysi melodraamatyylinsä tässä ensimmäisessä sotien jälkeisessä elokuvassaan. Kärjistetystä sisällöstä huolimatta elokuvan ”kouraiseva kipeys ja kuvailmaisun komeus ovat kestäneet aikaa”.
Näyttelijät

| 0 | 1 | 2 |
| --- | --- | --- |
|  Marie-Louise Fock  | … |  Maija Kantola   |
|  Ture Ara  | … |  Aarne   |
|  Kunto Karapää  | … |  Erkki Holmberg   |
|  Lauri Korpela  | … |  Aukusti, isä   |
|  Annie Sundman  | … |  tohtorinna Holmberg   |
|  Ida Salmi  | … |  muori   |
|  Sven Relander  | … |  johtaja Auronen   |
|  Paavo Jännes  | … |  johtaja Henrik Karo   |
|  Frans Kampman  | … |  Kalle   |
|  Fritz-Hugo Backman  | … |  Klaus   |
|  Aili Tikka  | … |  Brita   |
|  Kaarlo Aavajoki  | … |  Harri   |
|  Lida Salin  | … |  Tyyne   |
|  Eino Haavisto  | … |  sikaria polttava herra kadulla   |
|  Helinä Svensson-Timari  | … |  nainen kapakassa   |
|  Vili Järe  | … |  tarjoilija   |
|  Oscar Tengström  | … |  mies kapakassa   |
|  Aatos Konst  | … |  mies kapakassa   |
|  Onni Korhonen  | … |  poliisi   |
|  Kosti Aaltonen  | … |  merimies   |
|  Otto Noro  | … |  mies kapakassa   |
|  Sven Ehrström  | … |  mies kapakassa   |
| 0 | 1 | 2 |
| --- | --- | --- |
|  Marie-Louise Fock  | … |  Maja   |
|  Ture Ara  | … |  Arne   |
|  Paul Eiwerts  | … |  Erik Holmberg   |
|  Lauri Korpela  | … |  far   |
|  Annie Sundman  | … |  doktorinna Holmberg   |
|  Arna Högdahl  | … |  farmor   |
|  Sven Relander  | … |  Krögaren   |
|  Axel Slangus  | … |  Henrik Karo   |
|  Erik Fröling  | … |  Kalle   |
Aiheesta muualla

Sellaisena kuin sinä minut halusit Elonet.
Silsa

Silsa voi tarkoittaa:
Jalkasilsaa
Pälvisilsaa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Silsa”, voi hakea sivunnimihaulla, laajalla sivunnimihaulla tai tekstihaulla.
Silmälasikäärme

| Silmälasikäärme |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myrkkytarhakäärmeet Elapidae
Suku::  Kobrat Naja
Laji::  naja
Kaksiosainen nimi
 Naja naja  (Linnaeus, 1758) 

Katso myös
   Silmälasikäärme Wikispeciesissä   Silmälasikäärme Commonsissa 
Infobox OKNimi-testi OKIUCN-testi OK: 
Silmälasikäärme eli intiankobra, joskus myös pelkkä kobra (Naja naja) on kobrien sukuun kuuluva erittäin myrkyllinen käärme, joka elää Etelä-Aasian savanneilla. Nimi silmälasikäärme tulee sen niskassa olevasta silmälaseja muistuttavasta kuviosta. Kobra on pohjaväriltään musta, lisäksi nahassa on valkoisia ja harmaita täpliä.[lähde? ]
Kobranaaras munii munat maassa olevaan kuoppaan tai onttoon puuhun, ja jää sitten vartioimaan niitä niiden kuoriutumiseen asti. Silmälasikäärme syö piennisäkkäitä, kaloja, sammakoita ja liskoja.
Uhkaavassa tilanteessa kobra levittää kaulansa ja kohottaa eturuumiinsa. Tällöin se voi purra ahdistelijaansa. Jos käärme puree ihmistä, tämä saattaa menehtyä muutamassa tunnissa ilman vastamyrkkyä. Kobra ei yleensä pure ihmistä vaan lähtee karkuun, mutta jos ihminen häiritsee sitä tai käyttäytyy muuten uhkaavasti, kobra voi hyökätä. Silmälasikäärme tappaa vuosittain tuhansia ihmisiä laajalla alueella Pakistanista Bangladeshiin, mikä tekee kobrasta yhden vaarallisimmista käärmeistä.[lähde? ]
Silmälasikäärme saattaa joutua toisen käärmeen, kuten kuningaskobran saaliiksi.[lähde? ]
Aiheesta muualla

The University of Adelaide, Australia, Clinical Toxinology Resources: Naja naja (englanniksi)
Silta (tietoliikenne)

Siltayhteys kahden verkon välillä
Silta yhdistää tiedonsiirtoverkon osia OSI-mallin kerroksella kaksi (siirtoyhteys). Esimerkki siltoihin perustuvasta laitteesta on kytkin.
Sillan tehtävänä on puskuroida ja suodattaa kauttaan kulkevaa tietoliikennettä. Tätä tarkoitusta varten sillassa on kaksi porttia, ja sillan "yli" kulkevat vain ne paketit, joiden kohdeosoite on sillan osoitetaulun perusteella sen "toisella puolella", sekä broadcast- ja multicast-paketit. Silta toistaa "toiselle puolelle" myös ne paketit, joiden kohdeosoitetta ei ole sillan osoitetaulussa.
Toistin yhdistää tietoverkon osia OSI-mallin kerroksella yksi. Esimerkiksi keskitin perustuu toistimiin.
Sami Tamminen

| Sami Tamminen |
| --- | --- |
 Sami Tamminen (STS Sanok, 2023)
Henkilötiedot
Syntynyt: 19. heinäkuuta 1997 (ikä 27) Valkeala, Suomi
Kansalaisuus:   Suomi
Jääkiekkoilija
Lempinimi:  Tami
Pelipaikka:  keskushyökkääjä
Maila:  vasen
Pituus:  186 cm
Paino:  88 kg
Seura
Seura:  STS Sanok
Sarja:  Polska Hokej Liga
Pelinumero:  11
Pelaajaura
Pääsarjaura:  2016–
Aik. seurat:  KooKoo (Mestis/SML)   KOOVEE (Mestis)   Hokki (Mestis)   Visby/Roma HK (Hockeyettan)
Sami Tamminen (s. 19. heinäkuuta 1997 Valkeala) on suomalainen jääkiekkoilija, joka pelaa Puolan korkeimmalla sarjatasolla STS Sanokissa. Hän on joukkueensa kapteeni ja pelipaikaltaan keskushyökkääjä.
Ura > Maajoukkueura

Tamminen on pelannut neljä poikien maaottelua.
Silsersee

| Silsersee |
| --- | --- |
 Silsersee Malojalta, järven lounaispuolelta nähtynä.
Valtiot:  Sveitsi
Paikkakunta:  Graubünden 
Koordinaatit:  46°25′00″N, 9°44′00″E
Vesistöalue ja valuma-alueen tietoja
Laskujoki:  Inn → Tonava
Mittaustietoja
Pinnankorkeus:  1 797 m
Pituus:  5  km
Pinta-ala:  4,1 km²
Tilavuus:  137  hm3 
Suurin syvyys:  71 m
 fiSilsersee 
Silsersee (saks. Silsersee, retoromaaniksi Lej da Segl) on Kaakkois-Sveitsissä, Graubündenin kantonissa sijaitseva järvi. Inn (retoromaaniksi En, paikallisesti retoromaaniksi Sela) laskee järven kautta Silvaplanersee-järveen. Silsersee on yksi Engadininlaakson neljästä järvestä. Muut ovat Silvaplanersee, Champfèrersee ja Sankt Moritzersee.
Silsersee sijaitsee Bregaglian ja Sils im Engadin/Segl -nimisen kunnan alueella.
Silmienvaihtajat

| Silmienvaihtajat> Tiedot |
| --- | --- |
Toiminnassa:  1985–1986
Tyylilaji:  rock
Kotipaikka:  Joensuu
Laulukieli:  suomi
Entiset jäsenet:  Jouni Mömmö, laulaja, kitaristi   Janne Suhonen, kitaristi, laulaja   Hannu Porkka, rumpali   Cyde Hyttinen, kitaristi, slide-kitaristi, laulaja   Jari Kupiainen, basisti, laulaja  
Levy-yhtiö:  Provisual, 2000   Riemu, 2005   Svart Records, 2011  
Infobox OKNimi-testi OK: 
Silmienvaihtajat oli joensuulainen yhtye, joka muistetaan lähinnä Jouni Mömmön Mana Manaa edeltäneenä yhtyeenä. Yhtye on nimetty Uuno Kailaan runon mukaan ja se toimi syksystä 1985 syksyyn 1986.
Yhtye ei levyttänyt olemassaolonsa aikana mitään, mutta Mömmön syksyllä 1986 aloittama yhtye Mana Mana levytti myöhemmin suurimman osan Silmienvaihtajien tuotannosta. Silmienvaihtajien demo- ja livenauhoitteista julkaistiin vuonna 2011 albumi 1985–1986. Levyltä löytyvä liveversio Mana Manankin levyttämästä kappaleesta "Paniikki on ekstaasin veli" julkaistiin jo vuonna 2000 Eastpop-CD-romilla ja vuonna 2005 julkaistulla Riemu-levy-yhtiön kokoelmalevyllä on "Kesäaika"-kappaleen demoversio. Jouni Mömmön poistuttua riveistä yhtye vaihtoi nimekseen Kosmonauts. Se julkaisi kaksi albumia.
Aiheesta muualla

Yhtyeestä tehty sivusto arkistoituna Archive.orgissa
Eastpop-CD-rom
1985–1986-albumin kansivihko
Sielikkö

| Sielikkö |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Kanervakasvit Ericaceae
Suku::  Kalmiat Kalmia
Laji::  procumbens
Kaksiosainen nimi
 Kalmia procumbens  (L.) Gift, Kron & P.F.Stevens ex Galasso, Banfi & F.Conti 
Synonyymit
 Loiseleuria procumbens (L.) Desv. 
Katso myös
   Sielikkö Wikispeciesissä   Sielikkö Commonsissa 
Infobox OKNimi-testi OK: 
Sielikkö (Kalmia procumbens) on kalmioiden sukuun kuuluva matalakasvuinen ainavihanta varpu. Se leviää maanpintaa peittävänä mattona, josta vaaleanpunaiset kukat kohoavat vain muutaman sentin korkeuteen.
Sielikköä tavataan tuntureilla, Skotlannin ylängöillä ja Alpeilla sekä vastaavanlaisessa maastossa Pohjois-Amerikassa. Suomessa sielikköä tavataan Lapissa ja se on yleinen Käsivarren ja Inarin Lapissa.
Sielikkö luokiteltiin pitkään omaan sukuunsa (Loiseleuria), mutta nykyään sen katsotaan yleensä kuuluvan kalmioiden (Kalmia) sukuun.
Aiheesta muualla

Suomen Lajitietokeskus: Sielikkö (Kalmia procumbens)
Kasviatlas 2022: Sielikön (Kalmia procumbens) levinneisyys Suomessa.
Pinkka – Lajintuntemuksen oppimisympäristö: Sielikkö (Kalmia procumbens)
Luontoportti: Sielikkö (Kalmia procumbens)
Pohjolan kasvien pauloissa: Kalmia procumbens – sielikkö
Lähikuva sielikön haarasta ja kukista.
Sardar Azmoun

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. tammikuuta 1995
Syntymäpaikka: Gonbad-e Qabus, Iran
Pelipaikka: hyökkääjä
Pituus: 181 cm
Seura
Seura: AS Roma (lainalla Bayer Leverkusenista)
Junioriseurat
2004–2008: Oghab Gonbad
2008–2009: Shamoushak Gorgan
2009–2010: Etka Gorgan
2010–2013: Sepahan
2013–2014: Rubin Kazan
Seurat
| Vuodet | Seura | O | (M) |
| 2011–2013 | Sepahan | 0 | (0) |
| 2013–2016 | Rubin Kazan | 27 | (5) |
| 2015–2016 | → Rostov | 35 | (12) |
| 2016–2017 | Rostov | 27 | (7) |
| 2017–2019 | Rubin Kazan | 40 | (9) |
| 2019–2022 | Zenit Pietari | 79 | (52) |
| 2022– | Bayer Leverkusen | 32 | (5) |
| 2023– | → AS Roma | 12 | (1) |
Maajoukkue
| 2009–2011 | Iran U17 | 6 | (7) |
| 2011–2014 | Iran U20 | 18 | (19) |
| 2014– | Iran | 75 | (49) |
 Seurajoukkueuran tilastot kattavat vain kansalliset sarjat, päivitetty 24. joulukuuta 2023.  Maajoukkueuran tilastot päivitetty 24. joulukuuta 2023.
Sardar Azmoun (pers. ‏سردار آزمون‎‎; s. 1. tammikuuta 1995 Gonbad-e Qabus) on iranilainen jalkapalloilija, joka edustaa Italian Serie A:ssa pelaavaa AS Romaa lainalla saksalaisseura Bayer Leverkusenista. Molempijalkainen Azmoun on pelipaikaltaan hyökkääjä. Hän pelaa myös Iranin maajoukkueessa.
Ura > Seurajoukkueura

Nuorena myös lentopalloa harrastanut ja Iranin nuorten maajoukkueissakin sitä pelannut Azmoun aloitti ammattilaisuransa vuonna 2011 iranilaisessa Sepahan FC:ssä. Hän edusti seuraa kaksi vuotta, muttei pelannut Iran Pro Leaguessa yhtään ottelua. Hän voitti kuitenkin sarjan kaudella 2011–2012.
Tammikuussa 2013 Azmoun siirtyi Venäjän valioliigan Rubin Kazaniin, jonka ykkösjoukkueessa hän debytoi heinäkuussa 2013 Eurooppa-liigan karsintaottelussa FK Jagodinaa vastaan historian nuorimpana iranilaispelaajana, joka pelaa ottelun Euroopassa. Lokakuussa 2013 Azmoun teki debyyttinsä Venäjän valioliigassa Anži Mahatškalaa vastaan onnistuen heti maalinteossa.
Helmikuussa 2015 Azmoun siirtyi lainalle Venäjän valioliigan FK Rostoviin, jossa hän pelasi loppukauden aikana 11 ottelua tehden niissä kolme maalia. Azmounin lainaa jatkettiin kauden 2015–2016 ajaksi. Hän siirtyi Rostoviin 2,3 miljoonan euron siirtosummalla kesällä 2016, mutta palasi takaisin Rubin Kazaniin ilmaissiirrolla vuotta myöhemmin. Hän pelasi Rubin Kazanissa kaikkiaan 67 Venäjän Valioliigan ottelua ja teki 14 maalia. Rostovissa pelaamissaan 62 Venäjän pääsarjaottelussa hän teki 19 maalia. Mestarien liigassa hän pelasi Rostovissa kuusi ottelua ja teki kaksi maalia, Eurooppa-liigassa neljä ottelua, joissa teki yhden maalin.
Helmikuusta 2019 tammikuuhun 2022 Azmoun edusti Zenit Pietaria. Hän oli kaudella 2019–2020 Valioliigan paras maalintekijä 17 maalillaan ja seuraavalla kaudella toiseksi paras maalintekijä 19 maalillaan hänen joukkuetoverinsa Artjom Dzjuban tehtyä yhden maalin enemmän. Hän pelasi Zenitissä yhteensä 79 Valioliigan ottelua ja teki 52 maalia. Mestarien liigan 15 ottelussa hän viimeisteli neljä maalia, Eurooppa-liigan neljässä ottelussa kolme osumaa. Azmoun voitti Venäjän-mestaruuden neljä kertaa peräkkäin 2019–2022 sekä Venäjän cupin 2020 ja Venäjän supercupin 2020 ja 2021. Hänet valittiin Venäjän liigan vuoden pelaajaksi 2021.
Azmoun siirtyi Bayer Leverkuseniin 2,5 miljoonan euron siirtosummalla tammikuussa 2022. Hän on pelannut Leverkusenissa puolentoista vuoden aikana 32 bundesliigaottelua, joissa hän on tehnyt viisi maalia. Mestarien liigassa hän on pelannut kaksi ja Eurooppa-liigassa yhdeksän ottelua. Hän pelaa kauden 2023–2024 lainalla AS Romassa. Jouluun mennessä hän on tullut Serie A:n otteluissa 12 kertaa vaihdosta kentälle ja tehnyt yhden maalin.
Ura > Maajoukkueura

Azmoun on pelannut monissa Iranin nuorten maajoukkueissa. Alle 17-vuotiaissa, joita hän edusti vuosina 2009–2011, hän teki kuudessa pelissä seitsemän maalia. Vuodet 2011–2014 Azmoun kuului Iranin alle 20-vuotiaiden maajoukkueeseen, jossa hän viimeisteli 18 ottelussa 19 maalia.
Iranin A-maajoukkueessa Azmoun debytoi toukokuussa 2014 Montenegroa vastaan. Hänet nimettiin alustavaan ryhmään vuoden 2014 MM-kisoihin, mutta lopulta häntä ei valittu kisoihin. Avausmaalinsa maajoukkueessa Azmoun teki kolmannessa maaottelussaan marraskuussa 2014 Etelä-Korean verkkoon. Hän kuului Iranin joukkueeseen vuoden 2015 Aasian-mestaruuskilpailuissa, joissa hän onnistui kahdesti maalinteossa. MM-kilpailuissa 2018 hän pelasi täydet minuutit joukkueensa kaikissa kolmessa ottelussa. Aasian-mestaruuskilpailuissa 2019 Iran ylsi välieriin ja Azmoun teki turnauksen kuudessa ottelussaan neljä maalia. MM-kilpailuissa 2022 hän tuli Iranin ensimmäisessä ottelussa vaihdosta kentälle ja pelasi avauskokoonpanossa kahdessa muussa ottelussa.
Azmoun on jouluun 2023 mennessä pelannut Iranin A-maajoukkueessa 75 ottelua ja tehnyt niissä 49 maalia. Hän on tehnyt kolme maalia eli hattutempun kesäkuussa 2016 ystävyysottelussa Makedoniaa ja lokakuussa 2019 MM-karsintaottelussa Kambodžaa vastaan.
Sarcolytic (EP)

| Sarcolytic Sarcolytic |
| --- | --- | --- |

EP-levyn tiedot
 Julkaistu: 10. elokuuta 2005
 Tyylilaji: tekninen death metal
 Kesto: 10.14
 Levy-yhtiö: Lacerated Enemy Records
Sarcolyticin muut julkaisut
|   | Sarcolytic 2005 | Thee Arcane Progeny 2010 |
Sarcolytic on samannimisen yhtyeen EP-levy, joka julkaistiin vuonna 2005 levymerkillä Lacerated Enemy Records.
Kappaleet

Atavism Infernal – 3.53
Shifting Forms – 3.48
Wine Like Clotted Blood – 2.33
Kokoonpano

Jon Zig ‎– laulu
Steven Watkins ‎– kitara
Mark Denton ‎– bassokitara
Ricky Myers ‎– rummut
Aiheesta muualla

Albumi Sarcolytic (EP) Encyclopaedia Metallum -sivustolla (englanniksi)
Sarcolytic discogs.com -sivustolla
Shenouda III

Shenouda III
Shenouda III (arab. شنودة الثالث‎, Šanūda aṯ-Ṯānī; synt. Nazir Gayed Roufail, arab. نظير جيد روفائيل‎, Naẓīr Jayid Rūfā’īl; 3. elokuuta 1923 Asyuti, Egypti – 17. maaliskuuta 2012, Kairo) oli 117. Aleksandrian paavi ja Aleksandrian koptilais-ortodoksisen kirkon johtaja vuodesta 1971.